
Coincidenţe nefirești... 
Data: 1 aprilie 2024 


Avem nu numai conducătorii, ci şi ambasadorii pe care, într-un fel sau altul, îi merităm. Desigur, există ambasadori de calitate — depinde 
de felul cum este privită România de ţările care îi trimit -, la fel cum alţii par să cultive mocirla maidanului. Exemplul cel mai relevant, de 
mai multă vreme, este acreditatul Kremlinului la Bucureşti. După prestaţia pe care acest personaj a avut-o la Chişinău, Bucureştiul ar fi 


trebuit să-l respingă din capul locului. Acum, desigur, are ceea ce a acceptat. ştiut fiind că românii, totuşi, s-au păzit să le intre sau să 


admită porcul în casă. Indiferent de situaţie, nu poţi să sta cu mâinile în sân ascultând elucubraţiile unui... 
diplomat de stepă. Şlefuit cu zgura unei adunături tribale, „diplomatul” rus bagă râtul, dă cu copita în fel şi chip, 
se scapă pe el la modul pravoslavnic, adică în mijlocul casei. Să fii tolerat la Bucureşti şi să spui că „românii nu 
sunt o naţiune”, este uşor de înţeles ce fel de obraz are acest ciolovec. Sau să te întrebi, golăneşte, ca proasta pe 
centură: ce Tezaur al României are de returnat Moscova? (Asta în condiţiile în care protocoalele şi documentele 


de predare-primire a Tezaurului şi a celorlalte incalculabile valori au fost verificate şi semnate, în urmă cu mai 


bine de un veac, şi de partea română şi de cea rusă...). Şi mai delirează ghiorlanul respectiv că România, vezi 
Doamne, a provocat nu ştiu ce holocaust. S-a trezit să vorbească despre holocausturi un... rus. Şi câte n-or mai fi, probabil, prin turbinca 


lui roşie. 


Zău aşa, nu înţeleg cum Dumnezeu, de amar de vreme, tot stăm cu capul între ciocan şi nicovală. Altfel spus, ruşii ne-au livrat, odată cu 
intrarea tancurilor în România, sinistre personaje precum Ana Pauker, Erno Neulander (Walter Roman), Iosif Chişinevschi (Iakob 
Broitman), Vasile Luca (Luka Laszlo), Burach Tescovici (Teohari Georgescu), Al. Nicolschi (Boris Griinberg), Leonte Răutu (Lev 
Oigenstein), Mihail Roller, Saul Bruckner (Silviu Brucan) şi atâţia alţii, care chiar au produs un cumplit genocid asupra poporului român, 
fără ca să se dea socoteală în vreun fel. Pe de altă parte, cei aşteptaţi, în zadar, de bunicii şi părinţii noştri şi-au trimis la Bucureşti mai cu 
seamă ambasadori de aceeaşi cruce cu cei trimişi de Stalin şi Comintern să ne facă egali şi fericiţi. N-are rost să le mai înşirui numele şi 


apucăturile. Unii dintre ei s-au ocupat, din păcate, mai mult de gheşefturi. Probabil în contul „holocaustului”. Ce coincidenţe nefireşti... 


Se ştie, de când lumea, că mercenarii își dădeau toată silinţa la război dacă, înainte şi după victorie, primeau liber la jafuri și violuri. În 
această privinţă, nu se va schimba nimic, din păcate, niciodată şi nicăieri. Tragic este că n-am învăţat şi nu pricepem iotă un adevăr 


elementar: este mai sigur şi mai ieftin să-ţi faci gard bun la moşie, decât să-ți angajezi şi să plăteşti paznici... 


Au trecut 106 de ani de la Unirea Basarabiei cu România. Era prima dintre provinciile subjugate care se întorcea acasă. După tot atâţia ani 
de înstrăinare, suferinţe şi nenorociri greu de imaginat. Românii — trăitori şi în dreapta şi în stânga Prutului — au scris atunci una dintre 
cele mai înălțătoare pagini ale istoriei neamului nostru. Peste doar 22 de ani avea să se întâmple una dintre tragediile cumplitului an 
1940. Dar să reproducem, mai bine, câteva pagini dintr-o broşură a istoricului Gh. Buzatu (1939-1913). Ca şi textul ce poartă semnătura 
marelui N. Iorga, de pe ultima copertă. Culmea, pe atunci eram mai apropiaţi de adevăruri, decât astăzi; accesul la adevăr, ca şi la rostirea 
lui, era neîngrădit. Cine şi-a putut închipui că românii se vor întoarce la „epoca” unor aleşi te teapa „academicianului” M. Roller? Ce mai, 
avem istoria şi viaţa pe care le merităm, ca şi conducătorii şi ambasadorii ce ne ţin în hăţuri venetice... Ei desigur, au cu totul altă viaţă pe 


care. tot desigur, n-o merită sub nici un chip. 

